ado la berito baghu buleh setokow duo...hehe..
Alhamdulilah..syukur kpd ALLAH swt..selawat dan salam ke atas junjungan besar baginda nabi muhammad dan jgk kepada ahli kluarga baginda serto shbt2 radiyallahu 'anhum ajma'in...
pertamonyo ambo dan jgk editor2 blog ubibadok.blogspot ingin mngucapkey ribuwe trimo kaseh kpd pngunjung2 blog ni..xdop niat pok ambo dok bino blog ni nok betanding nga mano2 blog..sajo2 jah ni wat iley puah bley2 buleh jgk belajar nok cepat naip skek..ado jgk hok tnyo wano blog ni namo dio ubibadok..kesohnyo..blog ni baghu jah pok2 ambo maghi telitah nok wat nyo..nok ghoyak buwi takdir tuhey.. telitah nyo plop time musem2 sejuk gini gak..beraso telio weh nok make ubi kayu..mulonyo nok wi namo ubikayu cicoh nyo aka kelapo paghuk.. tp gak mikir ko ubikayu tu ado doh saem ambo dok guno namo tu..xpo lok kedio la..pah pok ambo maghi mikir ko ubibadok mako trbubuhlah namo ubibadok trsebur..betuley plop ado soghe editor ubibadok.blogspot jamey2 sekoloh mulo dio dok nego kelepek ubi nok wat byr makey keteng..tu la kesohnyo...jd dok maghi pikey dgn akal pikirey hok waras lg ni..bnyok doh kehidupey pok editor ni trlibat dgn ubi2 mako tubek la jgk namo ubibadok..tmboh plop ado pok editor kito soghe nyo duduknyo d kapong badok kelatey nuh..jd kijo lah kighonyo namo ni..arap buleh iktibar lako la tu..
jd nyo xdop gosatu pong ni sajo2 nok apdek jah ni..kito wi la beghito skek sebanyok pasal arsenal kito belah mano lenim..napok pakat dok naek seh lako loni tu..pok editor ubibadok baghu jah sdh wat kajiye skek pasal nasri..belah mano kigho..wano asal siloh nya buleh kad kunim maso lawe hull baghu ni...bg pok2 ambo nyo..x puah haty jgk la nasri keno gatung 3 maeney..sbbnyo napok do'oh nah dio x sengajo..hunt hok g tunja almunia xdop plop keno gaposatu..lah2 mano pong keputusey tlh dbuwat mako bersoba la nasri..napok gayo denilson kito lepah ni buleh amek freekick plop doh la.
Loninyo saham pok arsenal kito tgh daley peperangey jgk ni..hehe tmboh2 plop ado oghe kayo namo dio nyo Stan Kroenke baghu jah menamboh saham hok dio sedio ado...jd nyo loni dio la pemegang saham trbesar arsenal...manokalo tempat keduo nyo jatuh kpd usmanov..sdoh bnyok doh spekulasi dok tersebar loninyo..antaro 2 oghe kayo ni sapo dio nok beli kelab arsenal..xpo la kito naty kelih lah belah2 mano pong...hok kito hrap2key nyo...sat dok wat kuca policy wenger la sdh..wenger ado cagho dio..hehe..tp pihok managment arsenal saye ko pokcik wenger ni..sat dok rusim lah pok kito..
kitonyo loni wenger dok tgh usoho nok mitok duit gaty ghugi dr pihok belando..sbbnyo wenger kato x padey la dio lepah persie g maeng nga belando..kaba2 nyo cedeghow paroh gitumo lalu nah...wenger kato arsenal akey mnyediokey peguam terhebat la tuk wat kigho keh ni..tp dutch FA kato xsoh dok cagho sgt la wenger..mugo stiap pemaeng tu key ado insurans doh key..xpo kesoh ni kito seghoh ko wenger la mugo dio tahu la tu kijoey dio cagho..kowano..ambo nok kecek lbeyh2 pong mugo x ghety tu gak..
setakat tu dulu la ambo buwi tuk kali ni..naty ado lg ambo wi plop la..sat ghusim..
1 comment:
Sila Tinggalkan Komen Anda. Saya Hargai Setiap Komen Anda Biarpun Komen - Komen yang Mengguriskan Hati. :(
OWNER
-
Hafizin Jamil
- Tanam Anggur Hijau | Kelantan | Malaysia
ewe_Latn zsm_Latn min_Latn min_Latn min_Latn min_Latn min_Latn fra_Latn zsm_Latn eng_Latn unk min_Latn zsm_Latn